{
  "1": "Yôôch gô 'yo hloq tuôôy Trưưu Koot luh muuyq đom pơh dơuq kal kwat, ji gô tek muuyq đom poot poop ôôq đnooy đaji hnưưm kơy jaruu, đaneq: \"Dayh truh!\"",
  "2": "Nưq laa gô 'yo hloq ji hơơq, muuyq poop ôôq ahleh koo! Manih achoo tol ôôq ahleh nưq e muuyq poop panen, ji muuyq đoat tađnah jah kahniq ka ni, yôôch adro nưq hooy vlôh tahmot tagoa xôq jah jaay. \n\\ts\\*\n\\p",
  "3": "Tuôôy Trưưu Koot luh dơuq kal kwat thưq vaar, gô tameen ôôq thưq vaar dach: \"Dayh truh!\"",
  "4": "Nưq laa muuyq poop ôôq ahleh kadrơơy ramaa truh, phôôm dôôp đaji ôôlh. Đôôyq dii manih achoo tol ôôq ahleh neq yôôych heq jah kahniq ka ni qwuyen xok hlơơp varơuq taguu klơlh vari, xôq oot hno păk kaxêêt ma muuyq, ji muuyq poop xieh thier kôt heq jah kahniq ka adro nưq.\n\n\\ts\\*\n\\p",
  "5": "Tuôôy Trưưu Koot luh dơuq kal kwat thưq pee, gô tameen ôôq thưq pee đnooy: \"Dayh truh!\" Nưq laa gô 'yo hloq ji hơơq, muuyq poop ôôq ahleh juu, ji adro achoo tol ôôq ahleh neq e muuyq poop kâân tol ti ni.",
  "6": "Yôôch gô tameen đaji e xarooy măn đom katuul poot poop ôôq, đaneq: \"muuyq loong vaa jaaq muuyq đơ-ni-êê; pee loong vaa aqwaay jaaq muuyq đơ-ni-êê. Ji te dơơp hlơơp hliên jơu ji lok.\"\n\n\\ts\\*\n\\p",
  "7": "Tuôôy Trưưu Koot luh dơuq kal kwat thưq poot, gô tameen apok ku ôôq thưq poot đnooy: \"Dayh truh!\"",
  "8": "Nưq laa gô 'yo hloq ji hơơq, muuyq poop ôôq ahleh paar adriilh. Adro achoo tol ôôq ahleq neq, anưng ni laa Varơuq Kaxêêt, ji âm phuh  kung hooy tyauq atêq ni. E qwuyen măn tol muuyq phoon poot raak vari heq jah kahniq ka oot, xôq păk kaxêêt bơơn xieh jaoq, pangoot hraah, jiq jiêh, ji bơơn kaluh ôôq gôk tol vari.\n\n\\ts\\*\n\\p",
  "9": "Tuôôy Trưưu Koot luh dơuq kal kwat thưq dăp, gô hloq 'lăălq para hơu phool hiel ku khơl adro heq biq păk kaxêêt vii apok ku Kơy Plêêk ji vii apok xanưk đơu oot heq jư.",
  "10": "Oot kung xarooy taayh kôt đaneq: \"Kuh Kơy Kôt Glơh, Kơy hlăng vah ji dong dik, dong truh tuôôy leq đơu Kadraq măn kooq xưh xadrah ji bla kadrôp ka vahaap ku 'wot koot xing khơl adro măn riilh tol vari?\"",
  "11": "Yôôch tôôy dro đom oot jah kahniq ăm muuyq auu yơơt koo, ji oot jah dach đaneq oot măn duh takôô axiik traa đnooyq dong truh tuôôy jah đuu sôôq khơl 'wơơy achung varơuq dơơp ku oot kung ji khơl oh ay ku oot, laa khơl adro jeq biq păk kaxêêt kungh dang đaji oot.\n\n\\ts\\*\n\\p",
  "12": "Tuôôy Trưưu Koot luh dơuq kal kwat thưq drơu, gô 'yo, ji e muuyq đơơt ahrưưng vari kôt, yôôch mot hngơy jêêk vlôh kamưưng jaluk đaji aau vaayh valiit bơơn hlôôk, măn dêq hloay xiêk yôôych jêêk vlôh dang đaji vahaap,",
  "13": "ji kaluh xlok tol plêêk kađnih pôôt vari, dang đaji ưk pok puut rôôh plaay katah ku ni tuôôy biq khiel kôt klôôp anhưưh.",
  "14": "Rawaah plêêk puch hlơơp đaji muuyq ahnoom jơyq biq ahnoom hlê, ji kaluh ngok đoot kung ngok katuul tahlii raay biq tatơơk klơlh aduq ku ni.\n\n\\ts\\*",
  "15": "Yôôch khơl vuua tol vari kung khơl padrok, khơl dưk xanưk kuun, khơl karoh e, khơl e qwuyen lưk, ji tôôy adro xapok kung khơl rayơh rayơơy, raay paduu xăk klôôlq đom kaluh troop kôôp ji măn katuul kaluh talaat phơu tol kaluh ngok đoot;",
  "16": "Oot đnooy dii  kaluh ngok đoot ji kaluh kuk phơu: \"Dayh hrưưp pôôt tol 'wot ji glôôp đơơ 'wot klơlh mot ku Kơy 'ngôôy tol ngaai ji klơlh đơơt tôq jaraq ku Trưưu Koot,",
  "17": "Vii hngơy tôq jaraq kôt ku khơl Kơy nưq heq truh, yôôych akơyq hno ik chiuq nôôiq?\"\n\n\\ts\\*"
}
